**Кодекс за наставници**

 усогласен со План за одржување на настава и Протокол за постапување на основните училишта во РСМ за реализација на воспитно – образовниот процес со физичко присуство на учениците во учебната 2020/21 година во време на пандемија од КОВИД - 19

* Наставниците во Училиштето доаѓаат половина час пред отпочнување на наставата и учествуваат во организирањето и спроведувањето на влегувањето на учениците согласно распоредот на часовите
* Наставниците при влегување и престојот во Училиштето задолжително носат заштитна маска/прекривка на лице и ја почитуваат мерката за физичка дистанца од најмалку 1,5 метар. Заштитната маска/прекривка на лице не е задолжителна кога престојуваат на отворено (во училишниот двор), но со одржување на препорачаната дистанца
* Пред влегување во Училиштето, на наставнициите им се мери телесна температура со безконтактен топломер и во случај на зголемена температура (над 37,4º) се упатуваат кај матичен лекар
* Наставниците при влегување во Училиштето ги дезинфицираат рацете и обувките
* Одделенските раководители на учениците од прво до трето одделение (по групи/смени) ги пречекуваат учениците пред влезната порта на Училиштето и ги спроведуваат по означените патеки до влезовите за соодветното одделение
* Доколку се добие согласнот од Влада за физичко присуство на учениците од IV – IX одд. кои немаат ел. уред или интернет, истите ќе ги пречекуваат одделенските раководители/предметни наставници
* Одделенскиот раководител и одговорно лице на влезовите им мерат телесна температура со безконтактен топломер на секој од учениците, им помагаат да ги дезинфицираат рацете и обувките, со одржување на дистанца од 1,5 метри помеѓу секој од нив
* Во случај на зголемена температура (над 37,4º) не се дозволува влегување на ученикот во Училишната зграда и родителот и ученикот се упатуваат на консултација кај матичен лекар. Доколку ученикот не е придружуван од родител, ученикот се одвојува на безбедно растојание од другите ученици, под надзор на одговорно лице, а одделенскиот раководител го повикува родителот да го преземе детето и истите се упатуваат кај матичен лекар
* Во текот на денот, одделенскиот раководител по телефон стапува контакт со родителот за де се информира за здравствената состојба на ученикот
* Првиот ден од наставата започнува со упатства за учениците за тоа како правилно и безбедно да се однесуваат, да одржуваат физичко растојание, хигиена на рацете и заштита на сопственото здравје, но и здравјето на останатите ученици и вработените во училиштето.
* Наставникот е должен секојдневно да ги потсетува учениците на овие правила
* Во училницата, наставникот се грижи секој ученик исправно да ја носи маската/прекривката на лицето и за физчкото растојание од 1,5 метри помеѓу него и учениците, како и помеѓу учениците
* Доколку наставата се организира на отворено во учичишниот двор, маските/прекривките не се задолжителни, но наставникот е должен да ја одржува препорачаната физичка дистанца од 1,5 метри
* Наствниците треба да реализираат настава на отворено, во Училишниот двор, секогаш кога е можно и временските услови го дозволуваат тоа
* Наставниците треба да се грижат за проветрување на училницата, прозорците да бидат отворени секогаш кога временските услови го дозволуваат тоа
* Се забрануваат поздравувања со физички контакт за вработените во училиштето и меѓу учениците.
* За време на наставата и одморите, со учениците задолжително е присутен одделенскио раководител/наставник и се грижи за почитување нафизичка дистанца меѓу учениците.
* Наставникот се грижи за хигиената и дезинфекција на рацете на секој ученик пред и по конзумирање на ужината
* Наставникот се грижи за хигиената и дезинфекција на рацете на секој ученик по враќање од голем одмор во училница
* За време на големиот одмор, наставникот задолжително е присутен во Училишниот двор заедно со учениците и се грижи за одржување на физичка дистанца помеѓу нив
* Наставникот се грижи за хигиената и дезинфекција на рацете на секој ученик по користење на тоалетот
* Доколку му е потребна помош на ученикот при котистење на тоалет, наставникот го повикува дежурното лице од техничкиот персонал задолжено за катот на кој се наоѓа
* Преминувањето низ заедничките простории се организира така што додека учениците и наставниците од една паралелка поминуваат во исто време, учениците и наставниците од другите паралелки го чекаат својот ред, притоа укажувајќи им на учениците да не допираат површини или предмети во просторот каде се движат
* Наставниците се грижат за еднонасочно движење на учениците низ просториите и ограничување на бројот на ученици кои истовремено се присутни во соблекувалните и го контролира излегувањето и влегувањето во соблекувалните во салата за ФЗО
* На учениците со попреченост се обезбедува поддршка од страна на наставниците и стручните соработници (специјален едукатор, психолог, педагог) односно инклузивниот тим. ИОП-от што го изработува инклузивниот тим за учениците со посебни образовни потреби треба да се прилагоди на начинот на реализација на наставата во Училиштето за тие ученици
* Образовниот асистент кој се вклучува во паралелката, се придржува на Протоколот за настава со физичко присуство, поттикнува физичка дистанца помеѓу ученик-ученик и наставник-ученик и помага во одржување на хигиената на ученикот
* Наставниците треба да избегнуваат подолго да се задржуваат во наставничката канцеларија и задолжително запазуваат физичка дистанца од 1.5 метри.
* Меѓусебното споделување информации и работните состаноци во Училиштето ќе се изведуваат со употреба на видеоконференциска врска
* Ако ученик развие симптоми на КОВИД-19 додека е во Училиште, наставникот/стручниот соработник го изолира ученикот во посебна просторија со задолжително носење на заштитна маска/прекривка и веднаш ги известува родителите/старателите, кои во најкраток временски период треба да го земат детето со цел консултација и натамошни активности со матичниот лекар на ученикот (просторија за изолација е третата училница за прво одделение, најблиску до споредниот влез/излез кон салата за ФЗО и истата нема да се користи за настава)

**Реализацијата на наставата**

* Во паралелките во кои настава ќе се реализира со физичко присуство и каде бројот на ученици е над 20 ученици и не може да се обезбеди физичка дистанца од најмалку 1.5 метри (во училница со стандардна големина), паралелката се дели на две групи и наставата наставникот ја реализира во смени со двете групи поединечно.
* Во паралелките во кои има ученици кои следат настава со учење на далечина, наставникот согласно условите, можностите и специфичностите на наставната единица во рамките на одреден наставен предмет може:
* додека го држи часот да ги вклучи и учениците кои следат настава од далечина (за што треба претходно да ги извести),
* да го сними реализираниот наставен час и да го испрати на учениците кои следат настава од далечина,
* да изготви печатени материјали кои ги преземаат родителите во соработка со наставникот/класниот раководител/образовниот асистент,
* да одржи час само за учениците кои следат настава од далечина,
* Наставата со учење на далечина, наставниците ја реализираат од училница во училиштето со користење на националната платформа
* Реализацијата на наставата, отсуствата на учениците се евидентира во е-дневник и во дневникот на паралелката
* Во Училиштето се води евиденција на дневна основа за присуство на наставниците

Наставниците со хронични и ретки болести поднесуваат барање до Директорот за реализирање на наставата од дома, со прилог медицинска документација и потврда од матичниот лекар.

Директорот за барањето на наставникот одлучува во рок од три дена од денот на добивање на барањето

Изготвил: Директор

Педагошко – психолошка служба \_\_\_\_\_\_\_\_\_\_\_\_\_\_\_\_\_\_

 Лидија Пешевска